Redactia StartupCafe.ro
Este aproape epuizat bugetul alocat inițial la programul IMM Plus 2024, prin care firmele din România accesează credite bancare cu garanții de stat și dobânzi subvenționate, a declarat, luni, premierul Marcel Ciolacu, cerând suplimentarea acestuia.
„Interesul din partea IMM- urilor este foarte mare şi bugetul este aproape epuizat. Îi cer ministrului finanţelor ca la viitoarea şedinţă să vină cu propunerea concretă de suplimentare”, a spus Ciolacu, joi, în ședința de Guvern.
Ministrul Finanțelor, Marcel Boloș, anunțase, miercuri, că analizează „posibilitatea suplimentării plafonului schemei de ajutor de stat IMM Plus cu 20%, strict pentru creditele de investiții”.
„Am avut astăzi o discuție cu reprezentanții fondurilor de garantare în cadrul căreia am verificat stadiul distribuției creditelor garantate până acum prin IMM Plus, pentru că bugetul de 12,5 miliarde lei s-a utilizat aproape în totalitate. Am convenit că analizăm posibilitatea să suplimentăm bugetul schemei cu aproximativ 2,5 miliarde lei, cât ne permite regulamentul Comisiei Europene, cu condiția să asigurăm accesul la finanțare pentru firmele care nu dispun de sumele necesare pentru proiectele de investiții, nu pentru capital de lucru. Am asigura astfel o reechilibrare a ponderii creditelor de investiții în totalul creditelor garantate în cadrul IMM Plus” - a scris Boloș pe Facebook.
Programul se derulează în perioada 29 aprilie-30 iunie 2024, prin vechea platformă IMM Invest.
Plafonul total de garantare în valoare de peste 7,9 miliarde de lei, aprobat pentru emiterea de garanții în anul 2024 în cadrul Programului, a fost suprasubscris de finanțatori în procent de 330,14%, stabilit pe baza volumului finanțărilor pe care estimează că le vor acorda în anul 2024, a precizat FNGCIMM.
Potrivit Ordinului comun nr. 621/129/1028/20637/1227/2024, din plafonul total în sumă de 11.100.000.000 lei, aprobat în vederea emiterii de garanții în anul 2024 în cadrul schemei de ajutor de stat IMM PLUS, pentru componentele gestionate de către FNGCIMM, plafoanele de garantare totalizează suma de 7.992.370.000 lei, în următoarea structură:
Prin schema de ajutor de stat IMM PLUS, se asigură accesul IMM-urilor, inclusiv a start-up-urilor și a întreprinderilor mici cu capitalizare medie de piață, la finanțări cu garanții de stat și costuri subvenționate din bugetul Ministerului Finanțelor, respectiv: